Aas tilbake etter overfallet med scoring: - Deilig!
- Det var utrolig godt å være tilbake igjen, og det at vi igjen vant på bortebane var et deilig bevis for oss selv, sier Godset-kapteinen til VG Nett. 33-åringen ble overfalt i Skien og pådro seg en hjernerystelse som har satt ham på sidelinjen i noen uker. Ukjente gjerningsmenn slo og sparket en liggende Aas på åpen gate i slutten av mars. Han endte på sykehus med brukket nese, to sting i bakhodet og hjernerystelse etter den stygge voldsepisoden. Før kampen i Bergen fikk Aas endelig klarsignal til å spille - og brukte hodet da han stanget Strømsgodset i ledelsen i Bergen. Hjørnesparket fra Øyvind Storflor landet perfekt ned på pannen til Aas, som fra syv meter kunne se Brann-keeper Piotr Leciejewski sprelle i det ballen krysset mållinjen. Nå hylles veteranen av Ronny Deila. - Han har vært i veldig god form i år, og han er en fantastisk type og en fantastisk spiller, sier Godset-treneren. Ikke siden april i fjor har Godset tatt tre poeng på bortebane. Utskjelte Peter Kovacs avgjorde foran et forbannet Brann-publikum. Det er også 15 år siden Strømsgodset har vunnet i Bergen. Stopperveteranen Alexander Aas vedgår at å ha giganten Peter Kovacs på topp har vært en faktor som har ført til at laget har begynt å plukke poeng - nå også på bortebane.- Peter er absolutt svært delaktig i dagens seier. Ikke bare scoret han vårt andre mål, han var også god på defensiv dødball samtidig som han også er et oppspillspunkt som gjør oss tryggere og gir oss bedre struktur, sier Aas til VG Nett. Kapteinen får støtte av Godset-trener Ronny Deila. - Sist kamp slapp vi inn mål på dødball, mens vi her i dag vant kampen på nettopp det med to scoringer. Etter at Kovacs gikk ut scoret Brann etter corner, og akkurat det bekymrer meg litt, sier Deila til VG Nett før han legger til: - Vi fortjente denne seieren, og det er godt å endelig få bevist for oss selv at vi kan vinne på en av de tøffeste banene i Norge, sier Deila som nå kan se at laget hans nå ligger på 3. plass etter fire spilte runder. Så utrolig fortjent! Burde blitt en større seier, men seier er seier! Nydelig av Kovacs putta :) Bergenserne kunne konstatere årets tredje tap, og ble pepet av eget gress da Godset sikret sin første borteseier siden 25. april i fjor da de slo Viking 1-0. Sist gang Strømsgodset vant borte var det nåværende Brann-spiller Fredrik Nordkvelle som avgjorde for drammenserne. Mot gamleklubben ble 26-åringen byttet ut, og måtte konstatere at møte med gamleklubben ikke ble som han hadde ønsket. - Vi kan ikke grave oss ned, men det er klart jeg skulle ønske at vi hadde vunnet. Vi var usikre og spilte med litt høye skuldre. Og det er klart at vi ikke er fornøyd med tre poeng på fire kamper, sier Nordkvelle til VG Nett. For det Brann leverte i de første 45 minuttene imponerte ingen. Et gult kort til Kim Ojo for filming inne i straffefeltet og en rekke upresise avleveringer var det hjemmepublikummet frustrert bevitnet i en særdeles svak første omgang sett med Brann-øyne. - Vi hadde nok dødballer til å avgjøre kampen i egen favør, men det var på det punktet forskjellen mellom lagene var størst - både offensivt og defensivt, sier Rune Skarsfjord til VG Nett. Like fullt var det den offensive delen av spillet som skuffet Brann-treneren mest. Laget virket tannløse fremover, og produserte ikke mer enn tre kvalifiserte målsjanser. - Vi var unøyaktige, virket preget og spilte med høye skuldrer. Vi var utrygge i både valg og utførelse, sier Skarsfjord. Skarsfjord prøvde febrilsk å snu momentum i kampen ved å sende inn på senegaleseren Oumar Niasse og 18-åringen Kristoffer Barmen den siste halvtimen. Etter bare ett minutt på banen kunne Niasse blåst nytt liv i oppgjøret da han var en hårsbredd fra å komme på blankt mål. Men Godset-keeper Adam Larsen var våkent frempå, og fikk klarert i siste øyeblikk. Innbytter Kristoffer Barmen gjorde det Niasse ikke klarte, da han scoret sitt første Brann-mål på tampen. Etter klabb og babb i feltet etter et hjørnespark, landet ballen i beina hos unggutten ga hjemmepublikummet et febrilsk om poeng, men Godset red stormen av og kunne innkassere årets andre seier.
(Brann - Strømsgodset 1-2) Godset-kaptein Alexander Aas (33) spilte sin første kamp etter han ble offer for blind vold for tre uker siden. Midtstopperen var en gigant i forsvaret og scoret - med hodet.